പ്രസന്റേഷന് സ്കൂള് സ്നേഹക്കിറ്റുകള് വിതരണം ചെയ്തു പെരിന്തല്മണ്ണ: കോവിഡ് കാലത്ത് ദുരിതത്തിലായ പെരിന്തല്മണ്ണയിലെ ഓട്ടോഡ്രൈവര്മാര്ക്കും മണ്പാത്ര നിര്മാണ തൊഴിലാളികള്ക്കും പെരിന്തല്മണ്ണ പ്രസന്റേഷന് സ്കൂള് വിദ്യാര്ഥികളുടെ സ്നേഹസഹായം. ഈ അധ്യായന വര്ഷത്തെ സ്കൂള് തീം ന്റെ വിജയിക്കാന് ഏവരെയും സഹായിക്കുക ഭാഗമായാണ് പ്രസന്റേഷന് കുടുംബം ഓണത്തിനു ഓട്ടോറിക്ഷ, മണ്പാത്ര നിര്മാണ തൊഴിലാളികള്ക്ക് സ്നേഹക്കിറ്റുകള് നല്കിയത്. ഒരു സദ്യയ്ക്കാവശ്യമായ സാധനങ്ങള് ഉള്ക്കൊള്ളുന്ന 65 കിറ്റുകളാണ് യുപി, എച്ച്എസ് വിദ്യാര്ഥികളും അധ്യാപകരും സ്കൂള് അധികൃതരും ചേര്ന്നു നല്കിയത്. സ്കൂള് പ്രിന്സിപ്പല് സിസ്റ്റര് തെരസീന ജോര്ജ്, പ്രധാനാധ്യാപിക സിസ്റ്റര് നിത്യജോസ്, മാനേജര് സിസ്റ്റര് ജോസഫീന എന്നിവരുടെ നേതൃത്വത്തിലാണ് സ്നേഹക്കിറ്റുകള് ശേഖരിച്ചതും ദുരിതമനുഭവിക്കുന്നവര്ക്ക് കൈമാറിയതും.